Centrum vedecko-technických informácií SR
               	Lamačská cesta 8/A, 811 04 Bratislava

SPRÁVA ZO ZAHRANIČNEJ PRACOVNEJ CESTY

1.  Účastník ZPC:
Andrej Kurucz, Mgr.
Centrum vedecko-technických informácií SR, Lamačská cesta 8/A, 811 24 Bratislava
Styčná kancelária SR pre výskum a vývoj v Bruseli (SLORD)
vedúci kancelárie
anglický, nemecký, český, ruský  

2.  Zahraničná pracovná cesta:
Praha, Česká republika, 28.10. (09:35) – 29.10.2019 (20:47)

Styčná kancelária SR pre výskum a vývoj v Bruseli, cestovné a pobytové náklady hradené CVTI SR

3.  Rámcový program pobytu:
I. deň:
•	Odlet z Bruselu (BE) do Prahy (CZ); 
•	Prílet do Prahy (CZ) a ubytovanie;
•	Pracovné stretnutie so zástupcami CZELO (Styčná kancelária ČR pre výskum a inovácie v Bruseli) v priestoroch TC AV ČR.
II. deň:
•	Účasť na odbornom workshope; 
•	Odlet z Prahy (CZ) do Bruselu (BE);
•	Prílet do Bruselu (BE).
•	
4.  Stručný priebeh rokovaní, resp. študijného pobytu:
Dňa 29. októbra 2019 sa uskutočnil  v priestoroch Technologického centra AV ČR odborný workshop zameraný na stratégiu realizácie budúceho rámcového programu Horizont Európa (HEU). Stretnutie bolo organizované v spolupráci s Centrom vedecko-technických informácií SR (CVTI SR) a Európskou komisiou (EK); z jej radov prišli rečníci predstaviť výsledky nedávno ukončenej verejnej konzultácie na tému implementačných aspektov Horizont Európa a spoločne s najväčšími českými a slovenskými príjemcami grantov H2020 prediskutovali navrhované zmeny. Zástupcovia Európskej komisie: Peter HARTWICH (Head of Unit, Common Service for Business Processes (RTD B.3)) a Dinos ALEVIZOPOULOS (Common Audit Service).
Pri príchode boli účastníci vyzvaní, aby označili témy, ktoré ich najviac zaujímajú. Na špici sa tradične drží problematika osobných nákladov v projektoch rámcových programov, však, i ostatné oblasti ako projektovej žiadosti a ich evaluácia alebo možnosti zjednodušenia programov financovania záujemcov značne zaujali. Po celý deň prebiehala živá diskusia.
Dopoludňajšiu sekcii zahájil P. Hartwich prezentáciou o najzásadnejších novinkách, ktoré by mal nový rámcový program priniesť, tj. najmä o navrhovaných misiách, európskych partnerstvách, synergiách s ďalšími európskymi programami, a o Európskej inovačnej rade (EIC). P. Hartwich tiež apeloval na účastníkov, aby v rámci svojich možností lobovali za schválenie čo najväčšieho rozpočtu pre HEU, ktorý EK pôvodne navrhovala na veľkorysých 100 miliárd EUR. Informoval, že verejnej konzultácie, ktorá prebehla na prelome leta a jesene cez internet, sa zúčastnilo 19 respondentov z Českej republiky a 15 zo Slovenska s tým, že odpovede kopírovali trendy, ktoré
z celkových 1.550 odpovedí vyvstávajú. Viac informácií nájdete v celej prezentácii.
V ďalšej časti sa P. Hartwich venoval téme projektových žiadostí a ich hodnoteniu, čo účastníci veľmi ocenili (prezentácia). Najmä návrh tzv. "Blind evaluation" vzbudil debatu, či ich zavedenie napomôže urovnanie konkurenčného prostredia medzi jednotlivými projektovými návrhmi.
V popoludňajšej časti pokračoval D. Alevizopoulos prezentáciou o auditoch, ktoré sa budú týkať budúceho rámcového programu. Predstavil navrhovanú novinku systémových a procesných auditov a vyzval účastníkov, aby vo svojich domovských inštitúciách odporučili ich účasť v pilotnej vlne týchto auditov. EK avizuje, že pre úspešný celkový pilot je potrebné, aby sa ho zúčastnila minimálne jedna inštitúcia z každého členského štátu.
D. Alevizopoulos potom prezentoval chystané zmeny týkajúce sa osobných nákladov, tj. prechod od hodinových sadzieb k sadzbám denným a ukončenie možnosti vyplácanie dodatočnej odmeny (prezentácia). Nadviazal s prezentáciou k zjednodušeným formám financovania, najmä tzv. pilotov financovania formou pevnej čiastky (lump sum).
P. Hartwich uzavrel celodenné podujatie prezentáciou s témou komunikácie a reportovaním voči EK. Upozorňoval, že na diseminačné a komunikačné aktivity bude EK do budúcna klásť zvýšený dôraz a že v pripravovanom HEU budú mať príjemcovi povinnosť reportovať určité aspekty projektu aj po jeho ukončení. Všetky pripravované novinky, vrátane aktualít, ktoré sa týkajú nových funkcionalít vo FTO portálu, nájdete v prezentácii.
5.   Prehľad prinesenej dokumentácie a miesto jej uloženia
Prezentácie z podujatí a pracovných skupín sú priebežne zverejňované na webe SLORD. Publikácie a materiály z podujatí vo fyzickej forme sú umiestnené v príručnej knižnici SLORD a sú k dispozícií prípadným záujemcom. 

6.   Osobitne vyhodnotený očakávaný prínos ZPC
-
7.   Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: Andrej Kurucz				…………………………………………….
Dátum: 31.10.2019

Správu schválil:  prof. RNDr. Ján TURŇA, CSc., generálny riaditeľ